5.9.2023
FI
Euroopan unionin virallinen lehti
C 315/7
Ennakkoilmoitus yrityskeskittymästä (Asia M.11223 – PAI PARTNERS/INFRA GROUP) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2023/C 315/06)
1.
Komissio vastaanotti 24. elokuuta 2023 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — PAI Partners SAS (Ranska), (”PAI Partners”) — We Connect Infra NV (Belgia), (”Infra Group”).
PAI Partners hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä Infra Group.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— PAI Partners on eurooppalainen pääomasijoitusyhtiö, joka hallinnoi rahastoja, jotka sijoittavat seuraavilla aloilla toimiviin yrityksiin: yrityspalvelut, elintarvikkeet ja kuluttajat, yleiset teollisuuspalvelut ja terveydenhuolto.
PAI Partners on myös muun muassa seuraavien yhtiöiden emoyhtiö: — M Group Services (”MGS”), joka tarjoaa infrastruktuuri-, data- ja muita palveluja säännellyille yleishyödyllisille laitoksille, televiestinnälle ja liikenteelle; — kiinteistöpalveluyritys Apleona, joka tarjoaa pääasiassa tilojen hallintapalveluja, erityisesti teknisten tilojen hallintaa (esim. rakennusten käyttö ja ylläpito, energianhallinta), infrastruktuurin hallintaa (esim. siivous, ateriapalvelut, turvallisuuspalvelut) ja kaupallisten tilojen hallinnointia (esim. kiinteistöjen hallinnointi, laskutus, sopimusten hallinnointi); ja — teknisen, ympäristöön liittyvän, inhimillisen ja digitaalisen riskinhallinnan alalla toimiva yritys Apave.
Apave tarjoaa osana liiketoimintaansa kattavia palveluja, jotka liittyvät testaukseen, tekniseen tarkastukseen, rakentamisen tekniseen tarkastukseen ja sertifiointiin (”TIC-palvelut”).
Vähäisemmässä määrin se tarjoaa asiantuntijaneuvonta- ja koulutuspalveluja, jotka liittyvät myös riskinhallintaan. — Infra Group on monitieteisten verkkoinfrastruktuurien tarjoaja (sähkö, vesi ja viemäri, kaasu ja kaukolämpö, televiestintä, maansiirto, teollisuus ja julkinen valaistus).
Se tarjoaa monenlaisia palveluja, kuten infrastruktuuri­ verkkojen suunnittelua, asentamista ja kunnossapitoa.
Infra Group toimii Belgiassa, Ranskassa, Saksassa ja Alankomaissa. 3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
4.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
Huomautusten on oltava komissiolla 10 päivän kuluessa tämän ilmoituksen julkaisupäivästä.
Huomautuksissa on aina käytettävä seuraavaa viitettä: M.11223 – PAI PARTNERS/INFRA GROUP (1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.